लाल रक्त कोशिकाएं शरीर की सभी कोशिकाओं तक ऑक्सीजन पहुंचाती हैं। ऑक्सीजन एक प्रकार का भोजन है, जिसका उपयोग कोशिकाएं कार्य करने के लिए करती हैं। कोशिकाओं को पर्याप्त ऑक्सीजन नहीं मिलने से मरीज थका हुआ, कमजोर या सांस लेने में तकलीफ महसूस कर सकता है। यह एक स्थिति है जिसे एनीमिया (Anemia) कहा जाता है।
थैलेसीमिया से पीड़ित लोगों को हल्का या गंभीर एनीमिया हो सकता है। गंभीर एनीमिया अंगों को नुकसान पहुंचा सकता है और मृत्यु का कारण बन सकता है। थैलेसीमिया के कुछ प्रमुख लक्षण हैं जैसे- थकान, पीली रंग की त्वचा, गहरे रंग का मूत्र, चेहरे की हड्डी की विकृति, पेट में सूजन आदि थैलेसीमिया यह जन्मजात है और माता-पिता से बच्चों में अनुवांशिक हो जाते है।
थैलेसीमिया का इलाज
फिटनेस गुरु एंड होलिस्टिक एक्सपर्ट मिकी मेहता के अनुसार, थैलेसीमिया को प्राचीन विज्ञान, योग और आयुर्वेद से नियंत्रित किया जा सकता है। कुछ सरल उपाय हैं जिनके जरिए आप इस गंभीर बीमारी को कंट्रोल कर सकते हैं।
तुलसी का रस
थैलेसीमिया में 4-5 चम्मच ताजा तुलसी का रस पीने से आराम मिलता है। आप इसे दिन में कभी भी ले सकते है। आयुर्वेद में तुलसी के कई फायदे बताए गए हैं और यह कई रोगों के इलाज में सहायक है।
हरे रंग के पत्तेदार साग
गहरे रंग के पत्तेदार साग के साथ कम वसा वाले पौधे आधारित चीजों का सेवन करना इसका बढ़िया उपाय है। फोलिक एसिड से भरपूर भोजन जैसे दाल, केला, चुकंदर और शकरकंद खाने की सलाह दी जाती है।
गिलोय
गिलोय थैलेसीमिया के बढ़ने के जोखिम को कम करने में मदद करता है। रोग की जटिलताओं को रोकने के लिए इसे नियमित रूप से लिया जा सकता है। इसमें रोग प्रतिरोधक की शक्ति भी मोजूद होती है। गिलोय सत्त्व एक उपयोगी जड़ी बूटी है जिसका उपयोग पारंपरिक रूप से किसी भी प्रकार के रक्त विकारों के उपचार के लिए किया जाता रहा है।
डिस्क्लेमर: यह लेख केवल सामान्य जानकारी के लिए है। यह किसी भी तरह से किसी दवा या इलाज का विकल्प नहीं हो सकता। ज्यादा जानकारी के लिए हमेशा अपने डॉक्टर से संपर्क करें।